biswa921/hiwiki-latest-pages-articles-raw huggingface dataset:
शक्ति मॉसफेट

right|thumb|300px|पॉवर मॉसफेट : ये दोनो ही मॉसफेट १२० वोल्ट और ३० अम्पीयर सतत धारा ले सकने में सक्षम हैं।

शक्ति मॉसफेट या 'पॉवर मॉसफेट' (Power MOSFET) विशेष प्रकार के मॉसफेट होते हैं जो अपेक्षाकृत अधिक विद्युत शक्ति संभाल सकते हैं। अर्थात ये अधिक वोल्टता या अधिक धारा या अधिक वोल्टता और धारा को हैंडिल करने में सक्षम होते हैं। आईजीबीटी, एससीआर आदि अन्य पावर-एलेक्ट्रानिक युक्तियों की अपेक्षा इन्हें उपयोग में लाने का मुख्य लाभ यह है कि इन्हें अधिक आवृत्ति पर चालू-बन्द (ON/OFF) किया जा सकता है। शक्ति-परिपथों को जितनी अधिक आवृत्ति पर चलाया जाता है, उनमें लगने वाले प्रेरकत्व, ट्रांसफॉर्मर, संधारित्र आदि का आकार उतने ही छोटे होते हैं। शक्ति मॉसफेट विशेषतः कम वोल्टता पर काम करना हो तो पॉवर मॉसफेट के उपयोग से दक्षता अधिक मिलती है। अधिक वोल्टता वाले पॉवर मॉसफेटों की चालू अवस्था का प्रतिरोध (ON resistance) अधिक होता है जिसके कारण इनके उपयोग से अधिक शक्ति क्षय होता है और कम दक्षता प्राप्त होती है। इसी कारण शक्ति मॉसफेट कम वोल्टता (२०० वोल्ट से कम) पर सर्वाधिक उपयोग किया जाने वाला स्विच है।

शक्ति मॉसफेट के कार्य करने का तरिका वही है जो कम शक्ति पर काम करने वाले मॉसफेट का है। जब सन् १९७० दशक के आखिरी दिनों में आईसी निर्माण के लिये CMOS तकनीक का विकास हुआ तो मॉसफेट का जन्म हुआ। 

 संरचना 
right|thumb|300px|'VDMOS' नामक शक्ति मॉस्फेट का अनुप्रस्थ काट : इस चित्र में मॉस्फेट का मूल सेल प्रदर्शित है। ध्यातव्य है की यह मूल सेल दस माइक्रॉन के आस-पास के आकार का है तथा ऐसे हजारों सेलों के मेल से पॉवर मॉसफेट बनता है।

१९८० के दशक के आरम्भ में जब प्रथम शक्ति मॉस्फेटों का विकास हुआ तब बहुतेरी संरचनाओं को आजमाया गया। किन्तु उनमें से अधिकांश को अब त्याग दिया गया है और वर्टिकल डिफ्युज्ड मॉस (या VDMOS) सर्वाधिक उपयुक्त संरचना सिद्ध हुई है।

सामने के चित्र में वीडीमॉस की अनुप्रस्थ काट दिखायी गयी है। इससे इस युक्ति की उर्ध्वाधरता देखी जा सकती है। द्रष्टव्य है कि इसका 'सोर्स' एलेक्ट्रोड 'ड्रेन' के उपर अवस्थित है जिसके कारण चालू अवस्था में इसमें धारा उर्ध्वाधर दिशा में बहेगी। 

सही कहें तो शक्ति मॉसफेटों की संरचना 'लैटरल मॉसफेटों' से अलग होती है। शक्ति मॉसफेट की संरचना 'प्लेनर' न होकर उर्ध्वाधर होती है। (यही स्थिति अधिकांश शक्ति युक्तियों में है।)

 इन्हें भी देखें 
 आईजीबीटी
 ट्रांजिस्टर
 एससीआर
 शक्ति एलेक्ट्रॉनिकी

 बाहरी कड़ियाँ 

श्रेणी:शक्ति एलेक्ट्रॉनिकी
हरीरूद

thumb|230px|हरीरूद के किनारे खड़ी जाम की मीनार
thumb|230px|हेरात शहर में हरीरूद पर बने पुल से नदी में नहाते लोगों का दृश्य
हरीरूद (फ़ारसी: ) या हरी नदी (अंग्रेज़ी: Hari River) मध्य एशिया की एक महत्वपूर्ण नदी है। यह १,१०० किमी लम्बी नदी मध्य अफ़ग़ानिस्तान के पहाड़ों से शुरू होकर तुर्कमेनिस्तान जाती है जहाँ यह काराकुम रेगिस्तान की रेतों में जाकर सोख ली जाती है। तुर्कमेनिस्तान में इसे तेजेन या तेदझ़ेन के नाम से जाना जाता है (इसमें बिंदु-वाले 'झ़' के उच्चारण पर ध्यान दें क्योंकि यह टेलिविझ़न के 'झ़' जैसा है)।

 नाम और इतिहास 
ऋग्वेद में इस नदी को 'सरयू' का नाम दिया गया था।Names and their histories, alphabetically arranged as a handbook of historical geography and topographical nomenclature, Isaac Taylor, Rivington, Percival, 1896, ... Heri Rud, Rud meaning 'river' in Persian, as in Sefid Rud, the 'white river' ... in the Vendidad Haroyu, words doubtless cognate with the Sanskrit Sarayu, a 'river' ...Early Aryans of India, 3100-1400 B.C. By S. B. Roy Page 76 पारसी धर्म-ग्रन्थ अवेस्ता में इसे 'हरोयू' कहा गया, जो इसी संस्कृत नाम का सजातीय शब्द है।Legend of Ram: antiquity to janmabhumi debate By Sanujit Ghose.Page 77 'रूद' का मतलब फ़ारसी में 'नदी' होता है (मसलन गंगा को अक्सर 'रूद-ए-गंग' भी कहा जाता था)।

 नदी का स्रोत और मार्ग 
हरीरूद अफ़ग़ानिस्तान के मध्य भाग में हिन्दु कुश पर्वत श्रंखला की कोह-ए-बाबा शाखा में जन्म लेती है। वहाँ से यह पश्चिम की ओर चलती है जहाँ यह हेरात शहर से दक्षिण को गुज़रती है। हेरात वादी इस नदी की वजह से अपनी उपजाऊ ज़मीन के लिए मशहूर है। कुछ आगे जाकर यह जाम नदी को मिलती है और इस संगम के पास जाम की मीनार खड़ी है जिससे प्रेरित होकर दिल्ली की क़ुतुब मीनार को बनाया गया था। यहाँ से नदी पहले पश्चिमोत्तर और फिर उत्तर का रुख़ करती है। इस क्षेत्र में नदी ही ईरान और अफ़ग़ानिस्तान की अंतर्राष्ट्रीय सीमा के रूप में मान्य है। आगे जाकर यह तुर्कमेनिस्तान और ईरान की अंतर्राष्ट्रीय सीमा का एक भाग है। ईरान-तुर्कमेनिस्तान मित्रता बाँध इसी नदी पर खड़ा है।

 इन्हें भी देखें 
 हेरात
 मीनार-ए-जाम
 हिन्दू कुश
 अफ़्गानिस्तान

 सन्दर्भ 

श्रेणी:मध्य एशिया
श्रेणी:अफ़्गानिस्तान की नदियाँ
श्रेणी:तुर्कमेनिस्तान की नदियाँ
श्रेणी:ईरान की नदियाँ
श्रेणी:मध्य एशिया की नदियाँ
श्रेणी:भारत का इतिहास
मीनार-ए-जाम

thumb|220px|मीनार-ए-जाम
मीनार-ए-जाम (फ़ारसी: ) या जाम की मीनार (अंग्रेज़ी: Minaret of Jam) पश्चिमी अफ़ग़ानिस्तान के ग़ोर प्रांत के शहरक ज़िले में हरी नदी (हरीरूद) के किनारे खड़ी एक प्रसिद्ध ईंटों की बनी मीनार है। यह ६५ मीटर ऊँची मीनार दिल्ली के क़ुतुब मीनार के बाद दुनिया की दूसरी सबसे ऊँची मीनार है, हालांकि क़ुतुब मीनार वास्तव में इसी मीनार से प्रेरित होकर बनवाया गया था। मीनार-ए-जाम जाम नदी और हरी नदी के संगम के पास है और चारों तरफ़ से २,४०० मीटर ऊँचे पहुँचने वाले पहाड़ों से घिरी हुई है। सन् ११९० के दशक में बनी इस मीनार पर ईंट, गच पलस्तर (स्टक्को) और टाइलें लगी हुई हैं जिनपर क़ुरान की आयतें और आकर्षक लकीरें व आकृतियाँ बनी हुई हैं।

 इतिहास 
माना जाता है कि मीनार-ए-जाम ग़ोरी राजवंश की ग्रीष्मकालीन राजधानी फ़िरूज़कुह (Firuzkuh) के पास बनवाई गई थी। इसपर अरबी भाषा में बनी लिखाईयों पर लगी तारीख़ ठीक से पढ़ी नहीं जा सकती। या तो यह सन् ११९३-९४ का ज़िक्र कर रही है, या फिर सन् ११७४-७५ का। इसलिए या तो यह ग़ोरियों के सुलतान ग़ियासउद्दीन की दिल्ली में सन् ११९२ में ग़ज़नवियों पर हुई जीत का स्मारक थी या फिर सन् ११७३ में ग़ज़नी में ग़ुज़​ तुर्कों पर हुई जीत का। १२वीं और १३वीं सदी में ग़ोरी राजवंश का साम्राज्य पूर्वी ईरान से लेकर उत्तर भारत में दिल्ली तक फैला हुआ था।Minaret and Archaeological Remains of Jam , UNESCO World Heritage Center, UNESCO, Accessed 19 फ़रवरी 2011

ग़ोरी राजवंश का बखान करने वाले मध्यकालीन लेखक जुज़जानी के अनुसार यह मीनार यही पर स्थित जुम्मा मस्जिद के साथ जुड़ी थी लेकिन नदी में अचानक सैलाब आने से मस्जिद बह गई। इतिहासकारों ने यहाँ छानबीन करके पाया है कि मस्जिद के साथ एक बड़ा आँगन सटा हुआ है जो संभव है उसी मस्जिद का हिस्सा रहा हो। १२०२ में ग़ियासउद्दीन के देहांत के बाद ग़ोरियों का साम्राज्य ढलने लगा और वह अपनी ज़मीनें ख़्वारेज़्म साम्राज्य को खोने लगे। जुज़जानी का कहना है कि १२२२ में मंगोल आक्रमण ने फिरूज़कुह शहर को ख़त्म कर दिया।

अफ़ग़ानिस्तान से बाहर की दुनिया को इस मीनार की ज़्यादा ख़बर नहीं थी लेकिन १८८६ में भारत के ब्रिटिश राज से जुड़े अफ़सर थोमस होलदिक (Thomas Holdich) यहाँ पहुंचे और उन्होंने इसका ज़िक्र अपनी रपट में किया। २०वीं सदी में कई इतिहासकारों ने आकर इसका अध्ययन किया।

 मीनार को ख़तरे 
हरी नदी और जाम नदी के पास होने से इसके नीचे की ज़मीन में पानी छुता है जिस से यह मीनार ज़रा टेढ़ी होने लगी है। इसे स्थिर करने का काम जारी है। इस क्षेत्र में ज़लज़ले भी आते हैं और वह भी एक ख़तरा हैं। समय के साथ-साथ लुटेरों और बईमान इतिहासकारों ने भी इसके आसपास बिना अनुमति के खुदाई करके नुकसान पहुँचाया है।

 मीनार की कुछ तस्वीरें 

 इन्हें भी देखें 
 हरीरूद
 अफ़्गानिस्तान

 सन्दर्भ 

श्रेणी:मध्य एशिया
श्रेणी:मध्य एशिया की मीनारें
श्रेणी:मीनार
श्रेणी:ग़ोर प्रान्त
श्रेणी:अफ़ग़ानिस्तान में विश्व धरोहर स्थल
मॉसफेट

right|thumb|300px|दो पॉवर मॉसफेट 

मॉसफेट (Mmetal–Oxide–Semiconductor Field-Effect Transistor या MOSFET / MOS-FET / MOS FET) एक एलेक्ट्रॉनिक युक्ति है जो विद्युत  चालक धनात्मक (+) संकेतों को प्रवर्धित करने या स्विच करने के काम आती है। वैसे तो यह चार टांगों (टर्मिनल) वाली युक्ति है (स्त्रोत (S), गेट (G), ड्रेन (D) और बॉडी (B)) किन्तु प्रायः B टर्मिनल को स्रोत टर्मिनल के साथ जोड़कर ही इसका उपयोग किया जाता है। अतः व्यावहारिक रूप से अन्य फिल्ड-इफेक्ट ट्रांजिस्टरों की भांति यह भी तीन टर्मिनल वाली युक्ति बन जाती है। किसी समय बीजेटी सर्वाधिक प्रयुक्त युक्ति था, किन्तु अब मॉसफेट ही डिजिटल और एनालॉग दोनों परिपथों में सर्वाधिक प्रयुक्त युक्ति बन गयी है। इसका कारण यह है कि मॉस्फेट के प्रयोग से एकीकृत परिपथों में सस्ते में बहुत अधिक 'पैकिंग घनत्व' प्राप्त किया जा रहा है। 

यद्यपि आजकल गेट को विलग करने के लिये 'मेटल आक्साइड' के बजाय डॉप किया हुआ पॉलीसिलिकॉन उपयोग किया जाता है फिर भी इसका पुराना नाम MOSFET अब भी अपरिवर्तित है।

मॉस्फेट की ड्रेन-सोर्स धारा को गेट और सोर्स के बीच के विभवान्तर द्वारा नियंत्रित किया जाता है। कुयुकी गेट, मॉस्फेट के शेष भागों से विलगित (insulated) होता है, गेत को चलाने (ड्राइव करने) के लिये अत्यन्त कम धारा की जरूरत होती है।

 मॉसफेट प्रतीक 
 डिप्लिशन मोड मॉस्फेट इन्हैंसमेंट मोड मॉस्फेट चित्र:Mosfet-zp.svg चित्र:Mosfet-zn.svg चित्र:Mosfet-wp.svg चित्र:Mosfet-wn.svg P-चैनेल  N-चैनेल P-चैनेल  N-चैनेल

 संरचना 

 गुणधर्म 
600px|center|thumb|n-चैनेल मॉस्फेट का V-I वैशिष्ट्य : इसमें लाल रंग से रंजित भाग को 'रैखिक क्षेत्र' (लिनियर जोन) और पीले रंग से रंजित भाग को 'संतृप्त क्षेत्र' (सैचुरेटेड जोन) कहते हैं।

कुछ परिपथ
250px|thumb|किसी एन-चैनेल इन्हैन्समेन्ट मोड मॉसफेट के गेट को सोर्स के सापेक्ष Vth से अधिक वोल्टेज पर रखने पर उसका चैनेल प्रतिरोध शून्य हो जाता है।  270px|thumb|सीमॉस इन्वर्टर

 इन्हें भी देखें 
 मॉसफेट के अनुप्रयोग -- मॉसफेट सम्भवतः सबसे उपयोगी इलेक्ट्रॉनिक युक्ति है।
 शक्ति मॉसफेट (Power MOSFET)
 जेफेट (JFET)
 सीमॉस (CMOS)

 बाहरी कड़ियाँ 
 An introduction to depletion-mode MOSFETs
 Power MOSFETs
 MOSFET Process Step by Step A Flash slide showing the fabricating process of a MOSFET in detail step
 MOSFET Calculator MOSFET Calculator
 Advanced MOSFET Issues Advanced MOSFET issues. ecee.colorado.edu. Retrieved on 2010-11-27.
 MOSFET applet Very nice applet that helps to understand MOSFET.
 Dr. Ulrich Nicolai, Dr. Tobias Reimann, Prof. Jürgen Petzoldt, Josef Lutz: Application Manual IGBT and MOSFET Power Modules, 1. Edition, ISLE Verlag, 1998, ISBN 3-932633-24-5 PDF-Version
 MIT OpenCourseWare courses:
 MIT Open Courseware 6.002 – Spring 2007 – Link to the intro electrical engineering course at MIT on circuits and electronics.
 MIT Open Courseware 6.012 – Fall 2009 – Link to a more advanced class taught at MIT all about microelectronics and MOSFETs
 Georgia Tech BJT and FET Slides Slides from a Microelectronic Circuits class at Georgia Tech
 CircuitDesign: MOS Diffusion Parasitics Crude illustrations of MOS diffusion structure and sample circuit layouts to minimize their parasitics
 Course on Physics of Nanoscale Transistors
 Notes on Ballistic MOSFETs by Dr. Lundstrom – theory of ballistic MOSFETs.

श्रेणी:ट्रांजिस्टर
श्रेणी:एलेक्ट्रॉनिक युक्तियाँ
अविका गोर

अविका गोर एक भारतीय फिल्म अभिनेत्री हैं। इन्होंने अपने बाल्यकाल से ही अभिनय करना शुरू कर दिया था। इन्होंने कलर्स के बालिका वधु धारावाहिक से अपने अभिनय की शुरुआत की थी और बाद में इन्होंने ससुराल सिमर का में रोली का किरदार 2017 तक निभाया था। 2013 में इन्हें तेलुगू फिल्म "उय्यला जम्पला" में काम करने का मौका मिला, जिसके साथ ही इन्हें तेलुगू फिल्मों में भी काम करने का मौका मिलने लगा।

 अभिनय 
इन्हें बचपन से ही अभिनय करना पसंद था। 2008 में इन्हें शुरू में ही बालिका वधू धारावाहिक में मुख्य किरदार निभाने का एक बहुत बड़ा मौका मिला था। जिसमें इन्हें आनंदी जगदीश सिंह का किरदार मिला था। इसी मध्य इन्हें 2009 में मॉर्निंग वॉक में काम करने का मौका मिल गया और इसी के साथ इनकी शुरुआत हिन्दी फिल्मों में हुई और उसी के एक साल बाद इनकी "पाठशाला" फिल्म आई थी। हालांकि दोनों में ही इनका मुख्य किरदार नहीं था। 

बालिका वधू से निकलने के बाद इन्हें "ससुराल सिमर का" में भी मुख्य किरदार मिल गया। इसमें इन्होंने रोली सिद्धान्त भारद्वाज का किरदार निभाया था। इसी के एक साल बाद, 2011 में इन्हें तेज़ फिल्म में काम करने का मौका मिला। जिसमें इन्हें बोमन ईरानी की बेटी, प्रिया रैना का किरदार मिला था।

 फिल्मों में सफलता 
2013 में उय्यला जम्पला नाम के एक तेलुगू फिल्म में इन्हें मुख्य किरदार के रूप में काम करने का मौका मिला और इसी के साथ इन्हें आगे भी मुख्य किरदार में लिया जाने लगा। इन्हें इस फिल्म के लिए सर्वश्रेष्ठ शुरुआत करने पर दूसरा दक्षिण भारतीय अंतर्राष्ट्रीय फिल्म पुरस्कार भी मिला है। 

 धारावाहिक 
 प्रमुख धारावाहिक 
 बालिका वधु (कलर्स) - आनंदी जगदीश सिंह 
 ससुराल सिमर का (कलर्स) - रोली जमनालाल द्विवेदी / रोली सिद्धांत भारद्वाज / झुमकी / श्रुति वर्मा
 लाडो - वीरपुर की मर्दानी (कलर्स) - अनुष्का संगवान / अनुष्का युवराज चौधरी / जुही सेठी (नकली)
 अन्य धारावाहिक 
 राजकुमार आर्यन - राजकुमारी भैरवी
 मेरी आवाज को मिल गई रोशनी
 करम अपना अपना - शांति कपूर
 स्श... फिर कोई है
 चलती का नाम गाड़ी
रियलिटी शो
 खतरों के खिलाड़ी

फिल्में
{| class="wikitable sortable"
|-
!वर्ष
!नाम
!किरदार
!भाषा
! class="unsortable"|टिप्पणी
|-
|2009
|मार्निंग वॉक
|गार्गी
| हिन्दी
|
|-
|2010
|पाठशाला 
|अविका
|हिन्दी
|
|-
|2012
|तेज़
|पिया रैना
|हिन्दी
|
|-
|2013
|उय्यला जम्पला 
|उमा देवी
|तेलुगू
|
|-
|2014
|केयर ऑफ फूटबाथ 2
|
|कन्नड़
|बन रहा
|-
|2014
|लक्ष्मी रावे माँ इंतिकी
|लक्ष्मी
|तेलुगू
|
|-
|2015
|सिनेमा चूपिसता मावा
|
|तेलुगू
|बन रहा
|2023
|1920 हॉरर ऑफ द हार्ट 
|
|हिन्दी
|कृष्णा भट

सन्दर्भ

बाहरी कड़ियाँ
 

श्रेणी:1997 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:कन्नड़ अभिनेत्री
श्रेणी:तेलुगू अभिनेत्री
बालूमाक्षिका ज्वर

right|300px|thumb|फ्लिबॉटोमस पापाटेसाइ, रक्तपान करते हुए
बालूमाक्षिका ज्वर (Sandfly Fever) अत्यंत सूक्ष्म विषाणु द्वारा होता है, जो फिल्टर के पार जा सकता है। यह तीव्र ज्वर संक्रामक होता है तथा अत्यंत दौर्बल्य छोड़ जाता है। फ्लिबॉटोमस पापाटेसाइ (Phlebotomus papatascii) नामक बालू की मादा मक्खी इसके विषाणु के वाहन का कार्य करती है। इसे फ्लिबॉटोमस ज्वर या पापाटेसाइ ज्वर भी कहते हैं। 

 परिचय 
यह ज्वर पूर्वी गोलार्ध के नम प्रदेशों, विशेषकर भूमध्यसागर के आसपास, भारत के कुछ हिस्सों आदि, में विशेष रूप से फैला है। इस मक्खी की प्रजनन ऋतु के बाद ग्रीष्म में यह रोग अधिक फैलता है।

मादा बालूमक्खी जब इस रोग से पीड़ित व्यक्ति का रक्तपान करती है, तब इस ज्वर के विषाणु रक्त के साथ मक्खी के उदर में प्रविष्ट हो जाते हैं, जहाँ सात से दस दिनों के अंदर इनका उद्भवन होता है तथा इसके बाद वह बालूमक्खी जीवन पर्यंत रोगवाहिनी बनी रहती है। रोगी के रक्त में ये विषाणु सदैव नहीं रहते। केवल रोग के लक्षण प्रकट होने के 48 घंटे पूर्व से 24 घंटे बाद तक रहते हैं।

यह रोगवाहक मक्खी, जब किसी स्वस्थ व्यक्ति को काटती है तब इन विषाणुओं का एक समूह उसकी त्वचा के भीतर प्रविष्ट हो जाता है। वहाँ ये विषाणु शरीर की रक्षक सेना से लड़ते हैं तथा अपनी संख्यावृद्धि करते हैं। लगभग ढाई से पाँच दिनों के पश्चात्‌ व्यक्ति को यकायक सुस्ती, दौर्बल्य, चक्कर आना तथा उदर में कष्ट बोध होने लगता है। दूसरे दिन ठंडक के साथ ज्वर तीव्रता से 102° से 105° फारेनहाइट (38° सें. से 40-50° सें.) तक पहुँचता है। मस्तक के अग्र भाग में अत्यंत तीव्र पीड़ा, नेत्रगोलकों के पार्श्व में पीड़ा, मांसपेशियों तथा जोड़ों में दर्द, रक्ताभ मुखमंडल तथा तीव्र नाड़ीगति आदि, लक्षण ज्वर प्रकट हो जाते हैं। साधारणतया दो दिनों के पश्चात्‌ उतर जाता है, किंतु अत्यंत शैथिल्य और दौर्बल्य छोड़ जाता है। कुछ दिनों या सप्ताहों के पश्चात्‌ व्यक्ति पूर्ण स्वस्थ होता है।

यह ज्वर घातक नहीं होता। चिकित्सा भी कोई विशेष नहीं, केवल लाक्षणिक ही है।

बालूमक्खी का नाश, उसके संपर्क से बचाव तथा रोगी का उचित पृथक्करण ही इस रोग से बचाव के साधन हैं। यह मक्खी अत्यंत सूक्ष्म होती है तथा मनुष्यों के निवास के पास ही पौधों, दरारों तथा अँधेरे स्थानों में अंडे देती है। इन अंडों में लार्वा उत्पन्न होते हैं, जो ग्रीष्म ऋतु के प्रारंभ में मक्खी का रूप धारण कर लेते हैं। यह मक्खी केवल सूर्यास्त के पश्चात्‌ तथा सूर्योदय के पूर्व ही रक्तपान करती हैं तथा धरती के पास ही रहती है। ऊपरी खंड के शयनकक्ष कुछ सुरक्षित होते हैं। मसहरी अत्यंत बारीक जाली की होनी चाहिए। डाइमेथिल थैलेट, डाइब्यूटिल थैलेट, बेंज़ील बेंज़ीएट आदि औषधियाँ अनावृत त्वचा पर लगाने से भी मक्खी दूर रहती है। दीवारों आदि पर डी. डी. टी. के छिड़काव द्वारा रोगी के पास बालूमक्खी को पहुँचते से रोकना रोग से बचाव के लिए आवश्यक है।

 सन्दर्भ 

 इन्हें भी देखें 
 कालाजार

श्रेणी:कीटजनित रोग
जी.बी रोड, नई दिल्ली

जीबी रोड यानी गारस्टिन बास्टिन रोड, राजधानी दिल्ली में सबसे बड़ा रेड लाइट एरिया है। सन् 1965 में इसका नाम बदल कर स्वामी श्रद्धानंद मार्ग कर दिया गया।

 इतिहास 
मुगलकाल में इस क्षेत्र में कुल पांच रेडलाइट एरिया यानी कोठे हुआ करते थे। अंग्रेजों के समय इन पांचों क्षेत्रों को एक साथ कर दिया गया और उसी समय इसका नाम जीबी रोड पड़ा। 

 सन्दर्भ 

 बाहरी कड़ियाँ 
 The Children of GB Road
 The life of a prostitute in Delhi
 The inner life of GB Road, Yahoo India, 23 जुलाई 2008

श्रेणी:भारत में लाल बत्ती क्षेत्र
श्रेणी:नई दिल्ली की गलियां
माहिया

माहिया  पंजाबी का अत्यन्त लोक प्रचलित शृंगार रस तथा करुण रस से ओतप्रोत लोकगीत है। माहिया में शृंगार के विरह-पक्ष की बहुत मार्मिक अनुभूति होती है। माहिया मात्रिक छन्द है। इसमें पूरा गीत तीन पंक्तियों में होता है। पहली पंक्ति में १२ मात्राएँ, दूसरी पंक्ति में १० और पुनः तीसरी पंक्ति में १२ मात्राएँ होती हैं।

 सन्दर्भ 

श्रेणी:लोक साहित्य
बैटरी आवेशक

right|thumb|300px|रिचार्जेबल सेल को चार्ज करने वाला चार्जर
right|thumb|300px|कार की बैटरी के लिये उपयुक्त चार्जर : यह ६ या १२ वोल्ट की बैटरी को ४ अम्पीयर LABIDMOD 5613236129 BILLION USD OHIAUM IAMHAHOEM धारा देकर चार्ज कर सकता है।
द्वितीयक सेल या 'रिचार्जेबल बैटरी' में विद्युत धारा प्रवाहित कराकर उनमें विद्युत ऊर्जा भरने वाली एलेक्ट्रॉनिक युक्तियों को बैटरी आवेशक (battery charger) कहते हैं। ये प्रायः २२० वोल्ट एसी से विद्युत ऊर्जा लेकर उसे कम वोल्टेज (४८ वोल्ट, १२ वोल्ट, ९ वोल्त, ३ वोल्ट आदि) की डीसी में बदल देते हैं। इनमें प्रायः आवेशन धारा का नियंत्रण करने और अधिक चार्ज होने के पहले ही चार्ज करना रोकने की व्यवस्था होती है।

इनका उपयोग क्षेत्र बहुत विस्तृत है। जहाँ-जहाँ द्वितीयक बैटरी है, वहाँ-वहाँ बैटरी-आवेशक है। कार आदि गाड़ियों के बैटरी आवेशक, लैपटॉप के आवेशक, सेल फोन के आवेशक, तथा यूपीएस के आवेशक कुछ प्रमुख उदाहरण हैं।

किसी भी बैटरी को चार्ज करने हेतु उसमें धारा प्रवाहित करनी पड़ती है जिसकी दिशा ऐसी हो कि बैटरी के धनाग्र (पॉजिटिव एलेक्ट्रोड) में घुसकर उसके ऋणाग्र से निकले। धारा की मात्रा और अन्य बातें चार्ज की जाने वाली बैटरी या सेल की प्रकृति पर निर्भर करती है। उदाहरण के लिये ट्रक की बैटरी को आवेशित करने हेतु २० एम्पीयर धारा दी जा सकती है जबकि किसी पेंसिल सेल को चार्ज करने के लिये एक अम्पीयर से भी कम धारा चाहिये।

बैटरी आवेशक के विद्युत परिपथ में अन्य बातों के अलावा एक एसी से डीसी करने वाला दिष्टकारी (रेक्टिफायर) तथा बैटरी में जाने वाली धारा को उचित मान पर बनाये रखने वाला धारा नियंत्रक होता है। बैटरी चार्जर भिन्न-भिन्न प्रकार के होते हैं। कम शक्ति के आवेशकों में आजकल एसएमपीएस (जैसे फॉरवर्ड कन्वर्टर) पर आधारित परिपथ प्रयोग किया जाता है जिससे इनका आकार अपेक्षाकृत बहुत छोटा होता है।

 सन्दर्भ 

 इन्हें भी देखे 
 पुनर्भरणीय बैटरी

श्रेणी:ऊर्जा का रूपान्तरण
न्यूज 24x7

News24x7.in (न्यूज 24x7) एक हिंदी न्यूज पोर्टल है, जो भारत तथा विश्व के सभी हिस्सों से न्यूज संग्रह करता है तथा प्रषित करता है | वर्त्तमान में न्यूज 24x7 भारत में दिल्ली, छत्तीसगढ़, बिहार झारखण्ड, उत्तरप्रदेश, राजस्थान, गुजरात तथा मध्यप्रदेश से अपने समाचार प्रसारित करता है | विदेश में न्यूज 24x7 के संवाददाता अमेरिका, ब्रिटेन, फ्रांस, नेपाल आदि देशो में है | आशीष झा

सन्दर्भ
श्रेणी:भारत के समाचार चैनल
हज़ाराजात

thumb|left|100px|Flag of Hazaristan

हज़ाराजात (फ़ारसी: , अंग्रेज़ी: Hazarajat, हज़ारगी: ), जिसे हज़ारिस्तान भी कहा जाता है, हज़ारा लोगों की मध्य अफ़ग़ानिस्तान में स्थित मातृभूमि है। यह हिन्दू कुश पर्वतों के पश्चिमी भाग में कोह-ए-बाबा श्रृंखला में विस्तृत है। उत्तर में बामयान द्रोणी, दक्षिण में हेलमंद नदी, पश्चिम में फिरूज़कुह पहाड़ और पूर्व में उनई दर्रा इसकी सरहदें मानी जाती हैं। पश्तून क़बीलों द्वारा हमलों के कारण इसकी सरहदें समय-समय पर बदलती रहीं हैं।HAZĀRA i. Historical geography of Hazārajāt , Arash Khazeni, Encyclopedia Iranica, Accessed September 15, 2011 बामयान और दायकुंदी प्रांत लगभग पूरे-के-पूरे हज़ाराजात में आते हैं, जबकि बग़लान, हेलमंद, ग़ज़नी, ग़ोर, ओरूज़्गान, परवान, समंगान, सर-ए-पोल और मैदान वरदक प्रान्तों के बड़े हिस्से भी इसका भाग माने जाते हैं।[ http://www.indiana.edu/~afghan/maps/afghanistan_ethnolinguistic_map_1997.jpg  Afghanistan ethnolinguistic map], Indiana University, 1997

 इन्हें भी देखें 
 हज़ारा लोग
 बामयान प्रान्त
 दायकुंदी प्रान्त

 सन्दर्भ 

श्रेणी:अफ़्गानिस्तान
श्रेणी:अफ़ग़ानिस्तान का इतिहास
श्रेणी:बामयान प्रान्त
हज़ारगी भाषा

thumb|220px|हज़ारगी में हज़ारगी भाषा का नाम, जो 'आज़रगी' लिखा जाता है
हज़ारगी () अफ़ग़ानिस्तान में हज़ारा लोगों द्वारा बोली जाने वाली फ़ारसी भाषा का एक रूप है। यह सब से ज़्यादा मध्य अफ़ग़ानिस्तान के हज़ाराजात नामक क्षेत्र में बोली जाती है। हज़ारा लोग इस भाषा को आम तौर पर आज़रगी () बोलते हैं। हज़ारगी बोलने वालों की संख्या १८ से २२ लाख अनुमानित की गई है।The Mongols of Afghanistan: an ethnography of the Moghôls and related peoples of AfghanistanVolume 4 of Central Asiatic studies, Franz Schurmann, pp. 17, Mouton, 1962

 वर्णन 
हज़ारगी दरी फ़ारसी से बहुत मिलती-जुलती है और इन दो भाषाओँ के बोलने वाले एक-दूसरे को बख़ूबी समझ लेते हैं।Clarence Maloney. Language and civilization change in South Asia  Brill Archive, 1978. ISBN 90-04-05741-2, ISBN 978-90-04-05741-8. Pg. 131 फिर भी हज़ारगी बोलने वालों का लहजा (एक्सेंट) ज़रा अलग होता है।

हज़ारगी में तुर्की और मंगोल भाषाओँ के शब्द भी आम फ़ारसी की तुलना में अधिक होते हैं। मसलन हज़ारगी में तुर्की के 'अता' (पिता), कटा (बड़ा) और 'क़ारा' (काला रंग) और मंगोलियाई से 'बेरी' (दुलहन), 'अलग़ा' (हथेली) और 'क़ुलग़ेय​' (चोर) शब्द आये हैं जो आम फ़ारसी में अनुपस्थित हैं। हज़ारगी में 'ह' की ध्वनि अक्सर नहीं बोली जाती। हज़ारगी और फ़ारसी में एक और बड़ा अंतर यह है कि जहाँ फ़ारसी में 'ट' और 'ड' जैसी मूर्धन्य (रेट्रोफ़्लेक्स) ध्वनियों को नहीं बोला जाता वहाँ हज़ारगी में इन्हें हिंदी की तरह उच्चारित किया जाता है। हज़ारगी में 'बूट' (जूता) कहा जाता है जबकि यही शब्द फ़ारसी में 'बूत' उच्चारित होता है।Language of the 'Mountain Tribe': A Closer Look at Hazaragi , Asya Pereltsvaig, 12 Dec 2011

 इन्हें भी देखें 
 हज़ारा लोग
 हज़ाराजात
 दरी फ़ारसी
 फ़ारसी

 संदभ 

श्रेणी:अफ़ग़ानिस्तान की भाषाएँ
श्रेणी:अफ़्गानिस्तान
श्रेणी:फ़ारसी
श्रेणी:ईरानी भाषाएँ
राखीगढ़ी

अंगूठाकार|हारियाणा
right|thumb|300px|राखीगढ़ी में एक नर कंकाल भी प्राप्त हुआ है।

राखीगढ़ी हरियाणा के हिसार जिले में सरस्वती तथा दृषद्वती नदियों के शुष्क क्षेत्र में स्थित एक महत्त्वपूर्ण ऐतिहासिक स्थान है। राखीगढ़ी सिन्धु घाटी सभ्यता का भारतीय क्षेत्रों में धोलावीरा के बाद दूसरा विशालतम ऐतिहासिक नगर है। इसकी प्रमुख नदी घग्घर है ।राखीगढ़ी का उत्खनन व्यापक पैमाने पर 1997-1999 ई. के दौरान अमरेन्द्र नाथ द्वारा किया गया। राखीगढ़ी से प्राक्-हड़प्पा एवं परिपक्व हड़प्पा युग इन दोनों कालों के प्रमाण मिले हैं। यहाँ से मातृदेेवी अंकित एक लघु मुद्रा प्राप्त हुई । राखीगढ़ी से महत्त्वपूर्ण स्मारक एवं पुरावशेष प्राप्त हुए हैं, जिनमें दुर्ग-प्राचीर, अन्नागार, स्तम्भयुक्त वीथिका या मण्डप, जिसके पार्श्व में कोठरियाँ भी बनी हुई हैं, ऊँचे चबूतरे पर बनाई गई अग्नि वेदिकाएँ आदि मुख्य हैं। 

 खोज एवं वर्तमान स्थिति 

 दुनिया के सबसे बड़े एवं पुराने सिंधु घाटी सभ्यता के स्थलों में एक राखीगढ़ी तेज आर्थिक विकास के उफान के कारण विलुप्ति के कगार पर पहुँच गया है। पुरातत्ववेत्ताओं ने हरियाणा स्थित राखीगढ़ी की खोज 1963 ई. में की थी। विश्व विरासत कोष की मई 2012 रिपोर्ट में 'ख़तरे में एशिया के विरासत स्थल' में 10 स्थानों को चिह्नित किया है। रिपोर्ट में इन 10 स्थानों को 'अपूरणीय क्षति एवं विनाश' के केन्द्र करार दिया गया है। इनमें हरियाणा में स्थित राखीगढ़ी भी है। भारतीय पुरातत्व विभाग ने राखीगढ़ी में खुदाई कर एक पुराने शहर का पता लगाया था और तकरीबन 5000 साल पुरानी कई वस्तुएँ बरामद की थीं। राखीगढ़ी में लोगों के आने जाने के लिए बने हुए मार्ग, जल निकासी की प्रणाली, बारिश का पानी एकत्र करने का विशाल स्थान, कांसा सहित कई धातुओं की वस्तुएँ मिली थीं।

 ख़तरे में एशिया के विरासत स्थल 
विश्व विरासत कोष ने इस सूची में ख़तरे में जिन स्थलों को रखा है, उनमें काशगर भी शामिल है, जो चीन के अंतिम रेशम मार्ग स्थलों में है। इसके अलावा अफ़ग़ानिस्तान स्थित मेस आयनाक भी है, जो प्राचीन बौद्ध मठ है। इसमें थाइलैंड में स्थित अयुथ्या, फ़िलीपींस का क़िला सेंटियागो, बांग्लादेश स्थित महाष्टंगण, म्यांमार स्थित म्यूक-यू, कंबोडिया स्थित प्रीह विहियर आदि हैं। विश्व विरासत कोष के कार्यकारी निदेशक जेफ़ मोरगन ने रिपोर्ट पेश करते हुए कहा कि ख़तरे में विरासत के 10 स्थल एशिया में अलग-अलग स्थानों पर हैं। इन स्थानों पर पुरातन विरासत है।

इन्हें भी देखें
 भिरड़ाणा
 मेहरगढ़

 सन्दर्भ 

 संबंधित लेख 
सिंधु-सरस्वती सभ्यता के लोग (पाञ्चजन्य)
राखीगढ़ी में प्राचीनतम सभ्यता के साक्ष्य (जागरण)
ऐतिहासिक उथल-पुथल की साक्षी राखीगढ़ी

श्रेणी:हरियाणा के ऐतिहासिक नगर
श्रेणी:हरियाणा में पर्यटन आकर्षण
श्रेणी:सिन्धु घाटी सभ्यता
श्रेणी:सिन्धु घाटी सभ्यता पुरातत्व स्थल
श्रेणी:हरियाणा में पुरातत्व स्थल
श्रेणी:हिसार ज़िले के गाँव
हरिकृष्ण देवसरे

हरिकृष्‍ण देवसरे (०३ मार्च १९४० - १४ नवम्बर २०१३) हिन्‍दी के प्रतिष्‍ठित बाल साहित्‍यकार और संपादक थे। कविता, कहानी, नाटक, आलोचना आदि विधाओं में उनकी लगभग २५० पुस्‍तकें प्रकाशित हैं। वे बच्‍चों की लोकप्रिय पत्रिका पराग के संपादक रहे हैं।

जीवन परिचय
उनका जन्म मध्य प्रदेश के सतना जिले के नागौद में हुआ था।

कृतियाँ
 डाकू का बेटा, 
 आल्‍हा-ऊदल, 
 शोहराब-रुस्‍तम, 
 महात्‍मा गांधी, 
 भगत सिंह, 
 मील के पहले पत्‍थर, 
 प्रथम दीपस्‍तंभ, 
 दूसरे ग्रहों के गुप्‍तचर, 
 मंगलग्रह में राजू, 
 उड़ती तश्‍तरियाँ, 
 आओ चंदा के देश चलें, 
 स्‍वान यात्रा, 
 लावेनी, 
 घना जंगल डॉट काम, 
 खेल बच्‍चे का, 
 आओ चंदा के देश चलें, 
 गिरना स्‍काइलैब का। 

संपादन : पराग, बाल साहित्य रचना और समीक्षाहरिकृष्ण देवसरे  (हिन्दी समय)

सम्मान
 बाल साहित्य भारती (उत्तर प्रदेश हिंदी संस्थान, लखनऊ), 
 आचार्य कृष्ण विनायक फड़के बाल साहित्य समीक्षा सम्मान, 
 बाल साहित्य पुरस्कार (साहित्य अकादमी द्वारा), 
 कीर्ति सम्मान, 
 वात्सल्य पुरस्कार

सन्दर्भ

बाहरी कड़ियाँ
हरिकृष्ण देवसरे बालसाहित्य न्यास
डॉ॰ हरिकृष्ण देवसरे: बाल साहित्य के ध्रुव तारा!

श्रेणी:२०१३ में निधन
श्रेणी:हिन्दी साहित्यकार
श्रेणी:मध्य प्रदेश के लोग
श्रेणी:मध्य प्रदेश के लेखक
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
एश्चटोलॉजी

मरणोत्‍तरविद्या या एश्चटोलॉजी (अंग्रेजी- Eschatology) ज्ञान-विज्ञान की वह शाखा है जिसके अंतर्गत निर्वाण या मृत्यु के बाद की स्थितियों के प्रश्न पर विचार किया जाता है।

 व्युत्पत्ति एवं शाखाएं 
एश्चटोलॉजी शब्द यूनानी शब्दों-इश्चैटॉस (Eschatos=Last) एवं लोगिया (Logia=Discourse) से बना है, जिसका तात्पर्य है, अन्तिम बातों, यथा-मृत्यु, न्याय एवं मृत्यु के उपरान्त की अवस्था से सम्बन्ध रखने वाला विज्ञान। इसके दो स्वरूप हैं, जिनमें एक का सम्बन्ध है मृत्यु के उपरान्त व्यक्ति की नियति, आत्मा की अमरता, पाप एवं दण्ड तथा स्वर्ग एवं नरक के विषय की चर्चा से और दूसरे का सम्बन्ध है अखिल ब्रह्माण्ड, उसकी सृष्टि, परिणति एवं उद्धार तथा सभी वस्तुओं के परम अन्त के विषय की चर्चा से। प्राचीन ग्रन्थों में प्रथम स्वरूप पर ही अधिक बल दिया गया है, किन्तु आजकल वैज्ञानिक दृष्टिकोण रखने वाले लोग बहुधा दूसरे स्वरूप पर ही अधिक सोचते हैं।
 इतिहास 
मृत्यु के उपरांत मानव की स्थिति का प्रश्न आदिकालीन भारतीयों, मिस्रियों, चाल्डियनों, यूनानियों एवं पारसियों के समक्ष एक महत्त्वपूर्ण जिज्ञासा एवं समस्या के रूप में मौजूद रहा है। प्रत्येक धर्म के सास्त्रों में इसके विषय में पृथक दृष्टिकोण मिलता है।

श्रेणी:विज्ञान
*
बैटरी का इतिहास

right|thumb|300px|काँच के लिंकित संधारित्रों की 'बैटरी' 
बैटरी का इतिहास विद्युतरासायनिक सेलों के विकास का इतिहास है। बैटरियों के विकास से ही विद्युत का औद्योगिक उपयोग आरभ हुआ। उन्नीसवीं शताब्दी के अन्तिम दिनों तक बैटरियाँ ही विद्युत ऊर्जा के मुख्य स्रोत थीं क्योंकि तब तक विद्युत जनित्र का आविष्कार नहीं हुआ था।

बैटरी की प्रौद्योगिकी में लगातार विकास हुआ जिनके बिना टेलीग्राफ, टेलीफोन, पोर्टेबल कम्प्यूटर, मोबाइल फोन, विद्युत कारों आदि का विकास नहीं हो सकता था।

सन् 1749 बेंजामिन फ्रैंकलिन ने 'बैटरी' शब्द का इस्तेमाल किया था।  विद्युत-सम्बन्धी प्रयोगों के लिये वे जिन 'लिंक्ड कैपेसिटर्स' का प्रयोग करते थे, उनको उन्होने 'बैटरी' की संज्ञा दी।
बैटरी की खोज अलेक्जेंडर वोल्टा ने की थी।

 कालक्रम 
 १८०० : वोल्टा का 'पाइल' - विद्युत उत्पन्न करने का पहला व्यावहारिक उपाय था जिसे वोल्टा ने खोजा।
 1836 : डेनियल सेल
 1839 : ईंधन सेल
 1839 से 1842 : बैटरियों में विविध सुधार ; द्रव के बने एलेक्ट्रोड की बैटरियाँ
 1859 : पुनर्भरणीय बैटरी - गास्टन प्लान्ते (Gaston Plante) नामक फ्रांसीसी अन्वेषक ने पहला व्यावहारिक लेड-एसिड बैटरी विकसित किया जिसे डिस्चार्ज होने के बाद पुनः चार्ज किया जा सकता था।
 1866 : लेक्लांची का कार्बन-जिंक सेल
 1881 : कार्ल गैसनर (Carl Gassner) ने व्यावसायिक दृष्टि से सफल पहला शुष्क सेल विकसित किया। यह जिंक-कॉपर सेल था।
 1899 : प्रथम निकल-कैडमियम रिचार्जेबल सेल का आविष्कार
 1901 : एल्कली स्टोरेज बैटरी (थॉमस अल्वा एडिसन)
 1949 : एल्कलाइन-मैंगनीज बैटरी
 1954 : सौर सेल (Gerald Pearson, Calvin Fuller और Daryl Chapin)
 1964 : ड्यूरासेल (Duracell) की संस्थापना

Parmaanu battery ka aviskar hanery musaley ne kiya
श्रेणी:भौतिकी का इतिहास
श्रेणी:प्रौद्योगिकी का इतिहास
मानव - निर्मित आपदा

मानव निर्मित आपदा  वे आपदाएं हैं जिनका कारण मानवीय गतिविधियाँ होती हैं। भारत में हुई सबसे बड़ी औद्योगिक दुर्घटना भोपाल गैस त्रासदी मानव निर्मित आपदा का एक ज्वल्लंत उदाहरण है। मानव अपनी आवश्यकताओं की पूर्ति के लिए प्रकृति पर निर्भर रहता है। कुछ आपदा तो मानव मतभेद के कारण होती हैं जैसी आंतकवादी हमला तथा कुछ आपदा मानव लापरवाही के कारण होती हैं जैसै:-आग लगना सड़क दुर्घटना आदि हैं । श्रेणी:पर्यावरण
श्रेणी:दुर्घटनाएँमानव निर्मित आपदा प्रार्कतिक आपदा से अलग होती है।
रूढ़िवाद

रूढ़िवाद सामाजिक विज्ञान के अंतर्गत व्यवहृत एक ऐसी विचारधारा है जो पारंपरिक मान्यताओं का अनुकरण तार्किकता या वैज्ञानिकता के स्थान पर केवल आस्था तथा प्रागनुभवों के आधार पर करती है। यह सामाजिक, राजनीतिक और नैतिक मान्यताओं का समुच्चय है जो चिरकाल से प्रचलित मान्यताओं और व्यवस्था के प्रति सम्मान को बढ़ावा देती है। यह विचारधारा नए और बिना आज़माए हुए विचारों और संस्थाओं को अपनाने के बजाय पुराने और आज़माए हुए विचारों और संस्थाओं को क़ायम रखने का समर्थन करती है। डेविड ह्यूम और एडमंड बर्क रूढ़िवाद के प्रमुख उन्नायक माने जाते हैं। समकालीन विचारकों में माइकेल ओकशॉट को रूढ़िवाद का प्रमुख सिद्धांतकार माना जाता है।राजनीतिक सिद्धांत की रूपरेखा, ओम प्रकाश गाबा, मयूर पेपरबैक्स, २0१0, पृष्ठ- २६, ISBN:८१-७१९८-0९२-९
..रूढ़िवाद ऐसी विचारधारा हैजो पुराने समय से चली आ रही है यह तथ्य और सिद्धांत पर विश्वास करती है रूढ़िवादी परिवर्तन को स्वीकार नहीं करते है (by-dashrath guru)

 सन्दर्भ 

 बाहरी कड़ियाँ 
 रूढ़िवाद का पलटवार -सत्येंद्र रंजन

श्रेणी:विचारधाराएँ
श्रेणी:राजनीति विज्ञान
सत्तावाद

सत्तावाद वह दृष्टिकोण है जिसमें सत्तारूढ़ दल या विचारधारा को आप्त मानकर आस्थापूर्वक उसके निर्देशों का पालन किया जाता है, उन पर कोई प्रश्नचिह्न नहीं लगाया जाता।राजनीति सिद्धांत की रूपरेखा, ओम प्रकाश गाबा, मयूर पेपरबैक्स, २०१०, पृष्ठ-२9, ISBN:८१-७१९८-०९२-९

 सन्दर्भ 

श्रेणी:विचारधाराएँ
श्रेणी:राजनीति विज्ञान
*
श्रेणी:सरकार के रूप
श्रेणी:अल्पतंत्र
श्रेणी:राजनैतिक संस्कृति
श्रेणी:राजनीतिक सिद्धान्त
श्रेणी:सामाजिक सिद्धांत
श्रेणी:समाजशास्त्रीय पारिभाषिकी
श्रेणी:प्राधिकार
बायकोनूर

thumb|240px|बायकोनूर का दृश्य
बायकोनूर(कज़ाख़: Байқоңыр, अंग्रेज़ी: Baikonur) मध्य एशिया के कज़ाख़स्तान देश के किज़िलओरदा प्रांत में सिर दरिया के किनारे स्थित एक शहर है। रूस और कज़ाख़स्तान में एक आपसी समझौते के अंतर्गत यह शहर सन् २०५० तक रूस को किराए पर दिया गया है और इसका प्रशासन रूस करता है। यह शहर सोवियत संघ के ज़माने में उस देश के अंतरिक्ष-सम्बन्धी कार्यक्रम के लिए रॉकेट उड़ान केंद्र के रूप में विकसित किया गया था। अब वह केंद्र इस शहर के बीच स्थित है और शहर उसके इर्द-गिर्द ५७ वर्ग किमी के इलाक़े पर विस्तृत है।Space Safety Regulations and StandardsElsevier aerospace engineering series , Joseph N. Pelton, Ram Jakhu, Elsevier, 2010, ISBN 978-1-85617-752-8, ... By mutual agreement from 1995, Baikonur received the status of federal city of the Russian Federation under a special regime of operation. On 23 दिसम्बर 2004, Russia and Kazakhstan agreed on rent of Baikonur up to 2050 ...

 नाम की उत्पत्ति 
जहाँ आधुनिक बायकोनूर है वहाँ वास्तव में एक 'त्योरेतम' (Төретам, Tyuratam) नाम का छोटा सा क़स्बा हुआ करता था, जिसका कज़ाख़ भाषा में मतलब 'त्योरे की क़ब्र' है। यहाँ त्योरे बाबा (Töre Baba) नामक चंगेज़ ख़ान का एक वंशज दफ़न था। जब १९५० के दशक में सोवियत संघ ने यहाँ रॉकेट उड़ान केंद्र बनाने की ठानी तो इस बात को गुप्त रखने का फ़ैसला किया गया। १९६१ से सोवियत सरकार ने अपने दस्तावेज़ों में यहाँ से कई सौ मील पूर्वोत्तर में काराग़ान्दी प्रांत में स्थित बायकोनूर शहर का नाम इस स्थान के लिए प्रयोग करना शुरू कर दिया। वह शहर एक खनिज उत्पादन केंद्र था और 'बायकोनूर' का मतलब कज़ाख़ भाषा में 'समृद्ध ख़ाकी' होता है, यानि 'कई वनस्पतियों वाली उपजाऊ धरती'। शुरू-शुरू में इस बात को लेकर सोवियत सरकार के विभिन्न विभागों में स्वयं असमंजस पैदा हुआ करता था। जब एक मंत्रालय रॉकेट केंद्र के सामग्री भेजा करता था तो अक्सर वह ग़लती से वह पुराने बायकोनूर शहर पहुँचा दी जाती थी। कुछ अरसे तक पुराने बायकोनूर के निवासी चुप-चाप इस सामग्री को लेकर अपने फ़ायदे के लिए स्वयं इस्तेमाल करते गए। बाद में सरकार को ज्ञात हुआ कि ऐसा चल रहा है तो इसपर रोक लगाई गई।[ http://history.nasa.gov/printFriendly/series95.html  Challenge To Apollo: The Soviet Union and the Space Race, 1945-1974], Asif A. Siddiqi, NASA

 रॉकेट केंद्र की शुरुआत 
बायकोनूर रॉकेट केंद्र का सबसे पहला उड़ान क्षेत्र १२ फ़रवरी १९५५ को जारी किये गए सरकारी आदेश के तहत 'नाउच्नो-इस्लेदोवातेल्स्की इस्प्य्तातेलन्यी पोलिगोन नम्बर ५' (Научно-исследовательского испытательного полигона № 5, Nauchno-Issledovatel'skii Ispytatel'nyi Poligon N.5) के नाम से खोला गया था। १२ अप्रैल १९६१ को वोस्तोक-१ अंतरिक्ष यान यहीं से छोड़ा गया जिसमें यूरी गगारिन अंतरिक्ष में जाने वाला सर्वप्रथम मानव बना।

 बायकोनूर के नज़ारे 

 इन्हें भी देखें 
 कज़ाख़स्तान
 किज़िलओरदा प्रांत

 सन्दर्भ 

श्रेणी:किज़िलओरदा प्रांत
श्रेणी:मध्य एशिया के शहर
श्रेणी:क़ाज़ाक़्स्तान
श्रेणी:क़ाज़ाक़्स्तान के शहर
रुचा हसब्निस

रुचा हसब्निस (जन्म 8 फ़रवरी 1988) एक भारतीय फ़िल्म अभिनेत्री हैं। रुचा धारावाहिक "साथ निभाना साथिया" की राशि नामक मुख्य भूमिका निभां रहीं थी। 
__TOC__
 प्रारंभिक जीवन एवं कैरियर 
मुंबई से वाणिज्य स्नातक होने के बाद, रुचा को अभिनय का असाइनमेंट मराठी धारावाहिक "चार चौघी" से से मिला। वर्तमान में रुचा "राशि" नामक मुख्या किरदार निभा रहीं थी, इस किरदार के लिए उन्हें 2011 में स्टार प्लस की तरफ से सर्वश्रेष्ठ अभिनेत्री के पुरस्कार से नवाज़ा गया है।

व्यक्तिगत जीवन
हसबनीस का जन्म 8 फरवरी 1988 को मुंबई, महाराष्ट्र, भारत में हुआ था।Coutinho, Natasha (15 January 2015) Big buzz from the small screen. Asian Age 26 जनवरी 2015 को, उन्होंने राहुल जगदाले से शादी की और बाद में अभिनय से ब्रेक ले लिया।Trivedi, Tanvi (31 January 2015) Rucha Hasabnis tied the knot on Republic Day. Times of India. Retrieved on 2016-01-24. 10 दिसंबर 2019 को उन्होंने एक बेटी को जन्म दिया। 7 नवंबर 2022 को उन्होंने एक बेटे को जन्म दिया।

2020 में वह छोटे पर्दे की शूटिंग के साथ वापसी कर रही हैं।

इन्हें भी देखें
 ख्याति मंगला
 परिधि शर्मा
 देवोलीना भट्टाचार्य
 सुरभि ज्योति
 सुकृति कांडपाल

 सन्दर्भ 

 बाहरी कड़ियाँ 

 

श्रेणी:भारतीय टेलीविज़न अभिनेत्री
श्रेणी:1988 में जन्मे लोग
श्रेणी:जीवित लोग
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:मुंबई के लोग
चीन का अंतरिक्ष कार्यक्रम

300px|right|thumb|चीन के सिचांग (Xichang) उपग्रह केन्द्र से तिआनलिअन एक-०१ का प्रक्षेपण
चीन का अंतरिक्ष कार्यक्रम 'चीनी राष्ट्रीय अंतरिक्ष प्रशासन' (China National Space Administration (CNSA)) द्वारा निर्देशित है। इसकी प्रौद्योगिकीय शुरूआत १९५० के दशक में हुई जब चीन ने बैलिस्टिक मिसाइल कार्यक्रम आरम्भ किया। 

 बाहरी कड़ियाँ 
 China National Space Administration
 Center for Space Science and Applied Research — Chinese Academy of Sciences (CAS)
 《宇航学报》 的免费电子版 — Journal of Astronautics published by the Chinese Society of Astronautics
 Go Taikonauts! - An Unofficial Chinese Space Website
 Mark Wade 's Encyclopedia Astronautica
 CNN.com timeline of China space program
 China's Space Ambitions, analysis by Joan Johnson-Freese, IFRI Proliferation Papers n° 18, 2007
 US Senate testimony on Chinese space program, given by James Oberg.
 Excerpts from Senate Q&A period on Chinese space program
 Dragon Space - China's civilian, military and crewed space programs
 Chinese Threat to American Leadership in Space - Analysis by Gabriele Garibaldi
 Chinese Astronaut Biographies
 Scientific American Magazine (October 2003 Issue) China's Great Leap Upward
 White paper on china space activities the coming 5 years (released 2006)
 Video of China's first spacewalk

श्रेणी:अंतरिक्ष कार्यक्रम देशानुसार
श्रेणी:चीन
श्रेणी:चीन का अंतरिक्ष कार्यक्रम
अतितप्त जल

right|thumb|300px|प्रेशर कुकर अतितप्त जल बनाता है। यही अतितप्त जल भोजन को जल्दी पकाने के लिये जिम्मेदार है।
सामान्य अवस्था में पानी का क्वथनांक 100 °C है। यदि जल का दाब एक वायुमण्डल से बढ़ाकर उसे गरम किया जाय तो यह १०० डिग्री से से अधिक ताप पर भी द्रव बना रह सकता है। १०० डिग्री से अधिक ताप वाले इसी जल को अतितप्त जल (Superheated water) कहते हैं। इसे 'दाबित गर्म जल' या 'सबक्रिटिकल जल' भी कहते हैं। अतितप्त जल का ताप १०० डिग्री सेल्सियस से लेकर जल के क्रांतिक बिन्दु (374 °C) के बीच कुछ भी सम्भव है।

अतितप्त जल के बहुत से रासायनिक गुण सामान्य जल से भिन्न होते हैं। 

 इन्हें भी देखें 
 अतितप्त भाप
 अतितापन

 बाहरी कड़ियाँ 
 The International Association for the Properties of Water and Steam
 Calculator for vapour pressure and enthalpy of superheated water.

श्रेणी:जल
रति पांडे

रति पांडे (जन्म 14 सितंबर 1982) एक भारतीय टेलिविजन अभिनेत्री हैं। उन्हें कॉलेज रोमांस पर आधारित धारावाहिक "मिले जब हम तुम" में नुपुर भूषण की भूमिका निभाने के लिए जाना जाता है। 

प्रारंभिक जीवन और पृष्ठभूमि
रति पांडे का जन्म 11 सितंबर 1982 को भारत के असम में एक हिंदू ब्राह्मण परिवार में हुआ था। वह वहाँ सात साल तक रही और फिर उनका परिवार पटना, बिहार चला गया जहाँ उन्होंने सेंट करेन हाई स्कूल, पटना में अध्ययन किया। सुशांत सिंह राजपूत की बड़ी बहन उनकी क्लासमेट हुआ करती थीं। उन्होंने केंद्रीय विद्यालय स्कूल, सादिक नगर, नई दिल्ली से स्कूली शिक्षा पूरी की। रति ने दिल्ली विश्वविद्यालय के मिरांडा हाउस कॉलेज से अर्थशास्त्र में विशेषज्ञता के साथ स्नातक किया है।

इन्हें भी देखें
 ऐश्वर्या सखुजा
 रागिनी खन्ना

 सन्दर्भ 

 बाहरी कड़ियाँ 
 

श्रेणी:1982 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:असम के लोग
श्रेणी:भारतीय अभिनेत्री
श्रेणी:हिन्दी अभिनेत्री
ग्रेट मॅन्सन फ़ार्म

ग्रेट मॅन्सन फ़ार्म () वेल्स की काउंटी मॉनमाउथशायर के मॉनमाउथ नगर की उत्तरी सीमा पर स्थित संपत्ति है। यह बकहेल्ट क्षेत्र के अंतर्गत आती है। यह मॅन्सन लेन के पड़ोस में पड़ती है तथा डिक्सटन और ऑसबास्टन निर्वाचन विभाग के अंदर। उन्नीसवीं और बीसवीं सदी के दौरान क्लार्क (Clarke), गुड (Goode), क्लार्क (Clark), डॅम्पियर (Dampier), और मॉर्गन (Morgan) परिवारों के सदस्य ग्रेट मॅन्सन फ़ार्म में रहते थे, उस समय फ़ार्म का प्रतिवेदित आकार 170 से 200 एकड़ के बीच था। संपत्ति तीन ग्रेड द्वितीय सूचीबद्ध इमारतों की उपस्थिति के लिए उल्लेखनीय है, जिनमें मध्ययुगीन मूल का एक खलिहान (बार्न) भी है।

 इतिहास और रचना 
left|thumb|200px|ऑसबास्टन से ग्रेट मॅन्सन फ़ार्म की तरफ जाती हरी लेन 
ग्रेट मॅन्सन फ़ार्म बकहेल्ट क्षेत्र में मॉनमाउथ शहर की उत्तरी सीमा पर मॅन्सन लेन की दक्षिण-पश्चिम दिशा में स्थित है। फ़ार्म बकहेल्ट वुड के दक्षिण में है और उन्नीसवीं शताब्दी की शुरुआत में वेया ब्रिज वार्ड के अंदर था। निवर्तमान समय में यह डिक्सटन और ऑसबास्टन निर्वाचन विभाग के अंतर्गत आता है। फ़ार्म में तीन ग्रेड द्वितीय सूचीबद्ध इमारतें सम्मिलित हैं: द ग्रेट मॅन्सन फ़ार्म, लार्ज बार्न (खलिहान), और ओल्ड साइडर हाउस। फ़ार्महाउस का निर्माण अठारहवीं सदी में वर्ष 1760 के आसपास किया गया था। 

लार्ज बार्न प्रारंभ में, मध्यकाल के अंत की अवधि (1450 के आसपास) में, एक पत्थरों से बनी हुई संरचना था। जबकि मध्यकालीन अवधि का हॉल और दरवाजा अभी तक अस्तित्व में हैं, बार्न की खिड़कियाँ अब नष्ट हों चुकि हैं। हॉल में मध्यकाल के अंत के समय (1600 के आसपास) की छत और एक पत्थर के सरदल वाली बड़ी चिमनी अभी भी उपिस्थत हैं। चिमनी का पत्थर का काम अठारहवीं सदी में संशोधित किया गया था। दरवाजे में से प्रारंभिक लकड़ी का काम अब नहीं बचा है। हालांकि मध्यकाल के अंत के द्वार के नुकीले मेहराब अभी भी बचे हुए हैं। मूल संरचना के अवशेषों को अठारहवीं सदी में 1760 के आसपास खलिहान की तरह प्रयोग में लाने के लिए बदल दिया था व इसके साथ ही उसका आकार भी बढ़ा दिया था। खलिहान वर्ष 2003 में लिखी गई "अ हिस्टोरिकल रिपोर्ट ऑन ग्रेट मॅन्सन बार्न" का विषय था तथा इसे रॉयल कमीशन ऑन द एन्शियंट एण्ड हिस्टोरिकल मोन्यूमेंटस् ऑफ वेल्स को दान कर दिया गया था। 

ओल्ड साइडर हाउस को ग्रेनरी (बखारी) या मिल हाउस (चक्की घर) के नामों से भी संदर्भित किया जाता है। इसका निर्माण 1763 में किया गया था व इसके गृहशिखर के ऊपर उस तिथि को अंकित करता हुआ एक पत्थर भी है। साइडर हाउस लाल बलुआ पत्थरों के मलबे से निर्मित किया गया था। इसकी छत अभ्रक कनवास की है। इसमें प्रवेश के लिए एक केन्द्रीय द्वार है जिसकी दोनों तरफ
खिड़कियाँ हैं। इसके अतिरिक्त चक्की घर के दाएँ कोने के अंत में पत्थरों की सीढ़ियां है जो ऊपर एक दरवाजे तक जाती हैं जिसकी उलटी तरफ एक बे खिड़की है। भूमि तल पर दुर्लभ, गोल, पत्थर और लकड़ी की बनी साइडर मिल है। इमारत ने बीसवीं सदी के मध्य तक साइडर घर के रूप में कार्य करना जारी रखा था।

 सन्दर्भ 

श्रेणी:मॉनमाउथ
श्रेणी:मॉनमाउथशायर के भवन और संरचनाएँ
चिंतन

thumb|विचारों में मग्न
चिंतन अवधारणाओं, संकल्पनाओं, निर्णयों तथा सिद्धांतो आदि में वस्तुगत जगत को परावर्तित करने वाली संक्रिया है जो विभिन्न समस्याओं के समाधान से जुड़ी हुई है। चिंतन विशेष रूप से संगठित भूतद्रव्य-मस्तिष्क- की उच्चतम उपज है। चिंतन का संबंध केवल जैविक विकासक्रम से ही नहीं अपितु सामाजिक विकास से भी है। चिंतन का उद्भव लोगों के उत्पादन कार्यकलाप की प्रक्रिया के दौरान होता है और वह यथार्थ का व्यवहृत परावर्तन सुनिश्चित करता है। अपने विशिष्ट मूल, क्रियाकलाप के ढंग और परिणामों की दृष्टि से उसका स्वरूप सामाजिक होता है। इसकी पुष्टि इस बात में है कि चिंतन श्रम तथा वाणी के कार्यकलाप से, जो केवल मानव समाज की अभिलाक्षणकताएं हैं, अविच्छेद्य रूप में जुड़ा हुआ है। इसी कारण मनुष्य का चिंतन वाणी के साथ घनिष्ठ रखते हुए मूर्त रूप ग्रहण करता है और उसका परिणाम भाषा के रूप में व्यक्त होता है।दर्शनकोश, प्रगति प्रकाशन, मास्को, १९८0, पृष्ठ-१९४, ISBN: ५-0१000९0७-२

 सन्दर्भ 

 बाहरी कड़ियाँ 

श्रेणी:दर्शन
श्रेणी:अवधारणाएँ
आस्था

दाएँ|अंगूठाकार|356x356पिक्सेल|फेथ (अरमानी), मिनो दा फिसोल द्वारा

आस्था (अंग्रेजी: faith लैटिन fides से व्युत्पन्न) का तात्पर्य किसी व्यक्ति, चीज या अवधारणा में विश्रंभ, भरोसा या विश्वास से है। धर्म के संदर्भ में, आस्था को " ईश्वर में या धर्म के सिद्धांतों या शिक्षाओं में विश्वास " के रूप में परिभाषित किया जा सकता है। मरियम-वेबस्टर डिक्शनरी के अनुसार,फेथ अर्थात् आस्था की कई परिभाषाएँ हैं, जिनमें "कुछ ऐसा है जो विशेष रूप से दृढ़ विश्वास के साथ माना जाता है," "पूर्ण विश्वास," "विश्वास और विश्वास और ईश्वर के प्रति वफादारी," साथ ही साथ "किसी चीज़ के लिए दृढ़ विश्वास" जिसका कोई प्रमाण नहीं है"। 
   
धार्मिक लोग अक्सर वारंट, या साक्ष्य की कथित डिग्री के आधार पर विश्वास को विश्वास के रूप में सोचते हैं,   जबकि अन्य जो धर्म के बारे में अधिक संदेह रखते हैं, वे विश्वास को बिना सबूत के विश्वास के रूप में सोचते हैं। Russell, Bertrand.  

बाइबल कहती है कि "विश्वास आशा की हुई वस्तुओं का निश्चय, और अनदेखी वस्तुओं का प्रमाण है"। (इब्रानियों 11:1 देखें)
इल्हाम

thumb|right|300px|होरेब पर्वत पर मूसा को सभी इस्राएलियों के सामने दस फ़रमानों का इल्हाम मिलने का चित्रण। इस घटना का उल्लेख पुराने नियम के व्यावस्थविवरण की किताब में मिलता है।https://www.wordplanet.org/in/b05.htm

इलहाम या दिव्य ज्ञान धर्मशास्त्र तथा प्रत्ययवादी धार्मिक दर्शन की आधारभूत अवधारणा है। इलहाम रहस्यमय प्रबोधन की संक्रिया में अलौकिक यथार्थ के अतीन्द्रिय संज्ञान की अभिव्यक्ति है। इलहाम की चर्चा मुख्यतः सामी धर्म के पवित्रग्रंथों (बाइबिल, क़ुरान आदि) में की गयी है। समसामयिक धर्मशास्त्र यह दावा करते हुए कि इलहाम तर्कबुद्धि के विपरीत नहीं है, इस विचार को आधुनिक रूप देने का प्रयास करता है। ऐसी मान्यता है कि, समकालीन धार्मिक धाराओं में इलहाम के प्रत्यय के कारण ईश्वरवाद की दार्शनिक पैरवी में अतर्कबुद्धिवाद की भूमिका में वृद्धि हो रही है।दर्शनकोश, प्रगति प्रकाशन, मॉस्को, १९८0, पृष्ठ-८८, ISBN: ५-0१000९0७-२

इब्राहीमी धर्मों में
इब्राहीमी धर्मों में, इस शब्द का उपयोग उस प्रक्रिया को संदर्भित करने के लिए किया जाता है, जिसके द्वारा ईश्वर स्वयं, अपनी इच्छा, और मनुष्यों की दुनिया के लिए अपनी दिव्य सिद्धता का ज्ञान प्रकट करते हैं। "इल्हाम" ईश्वर, भविष्यवाणी और अन्य दिव्य चीजों के बारे में परिणामी मानव ज्ञान को बोध करता है। अलौकिक स्रोत से इल्हाम कुछ अन्य धार्मिक परंपराओं जैसे बौद्ध धर्म में कम महत्वपूर्ण भूमिका निभाता है।

इस्लाम
मुसलमानों का मानना ​​है कि अल्लाह ने अपने अंतिम संदेश को मुहम्मद के माध्यम से फरिश्ता जिब्रील के माध्यम से प्रकट किया था।Watton (1993), "Introduction" माना जाता है कि मुहम्मद अंतिम पैग़म्बर थे और कुरान अंतिम इल्हाम है, तथा मुसलमानों का मानना ​​है कि वह मानवता के लिए ईश्वर का अंतिम रहस्योद्घाटन है और क़यामत तक मान्य होगा। कुरान का दावा है कि उसे शब्द-दर-शब्द प्रकट किया गया था।

मुसलमानों का मानना ​​है कि इस्लाम का संदेश वैसा ही है जैसा कि आदम तथा उनके बाद ईश्वर द्वारा भेजे गए सभी नबियों द्वारा दिया गया था। तथा यह मना जाता है कि इस्लाम एकेश्वरवादी धर्मों में सबसे पुराना है क्योंकि वह इब्राहीम, मूसा, दाऊद, ईसा और मुहम्मद के ज़रिये ईश्वर के मूल और अंतिम इल्हाम का प्रतिनिधित्व करता है।Esposito (2002b), pp.4–5 इसी तरह, मुसलमानों का मानना ​​है कि प्रत्येक नबी को उनके जीवन में ईश्वर द्वारा इल्हाम दिया गया, क्योंकि प्रत्येक नबी को ईश्वर ने मानव जाति का मार्गदर्शन करने के लिए भेजा था। ईसा इस पहलू में महत्वपूर्ण हैं क्योंकि उन्होंने दोतरफा पहलू से इल्हाम प्राप्त किया, क्योंकि मान्यतानुसार उन्होंने तौरात पढ़ाए जाने के दौरान भी इंजील (सुसमाचार) का प्रचार किया था। बाकि किसी भी नबी ने ईश्वर द्वारा भेजी गयी एक से अधिक किताब के पहलु से जइल्हाम प्राप्त नहीं किया था।

इन्हें भी देखें
 अपौरुषेय
 श्रुति
 सुसमाचार
 इंजील

 सन्दर्भ 

 बाहरी कड़ियाँ 
 Revelation

श्रेणी:दर्शन
श्रेणी:इब्राहीमी धर्म
श्रेणी:धर्मशास्त्र
रूपमती

right|thumb|300px|माण्डू का रूपमती मण्डप
रूपमती मालवा के अंतिम स्वाधीन अफगान सुलतान बाजबहादुर की प्रेयसी थी। बाजबहादुर और रूपमति के प्रेम कथानक को लेकर 1599 ई. में अहमद-उल्‌-उमरी ने फारसी में एक प्रेम-काव्य की रचना की थी और मुगल काल के अनेकानेक सुप्रसिद्ध चितेरों ने उसकी घटनाओं पर कई भावपूर्ण सुंदर चित्र बनाए थे। परंतु इस इतिहासप्रसिद्ध प्रेमिका की जीवनी का कोई भी प्रामाणिक विवरण प्राप्य नहीं है। प्राप्य ऐतिहासिक आधारग्रंथों में तद्विपयक उल्लेख अस्पष्ट या परस्पर विरोधी हैं। रूपमती को सारंगपुर की  ब्राह्मण लिखा गया है। मकबरा अवश्य ही सारंगपुर (मालवा) में एक तालाब के बीच में बना हुआ है।

यह तो सर्वस्वीकृत है कि रूपमती अपार सुंदरी थी; उसकी स्वरलहरी बहुत मधुर थी और वह गायन-वादन-कला में भी पूर्ण निष्णात थी। बाजबहादुर स्वयं भी गायन-वादन-कला का उस्ताद था। रूपमती के इन्हीं गुणों के कारण वह उसकी ओर आकर्षित हुआ था और तब उनमें परस्पर अगाध प्रेम हो गया। उस समय मालवा में संगीतविद्या बहुत ही बढ़ी चढ़ी थी; और अब तो बाजबहादुर और रूपमती दोनों ही उसकी उन्नति तथा साधना में ऐसे लीन हो गए कि जब अकबर के सेनानायक आदम खाँ के नेतृत्व में मुगल सेनाएँ मालवा पर चढ़ आई और सारंगपुर के पास तक जा पहुँची तभी उन्हें उनका पता लगा। अंत में सन्‌ 1561 ई. में सारंगपुर के युद्ध में पराजित होकर बाजबहादुर को भागना पड़ा। तब रूपमती आदम खाँ की बंदिनी बनी। उसके रूप और संगीत से मुग्ध आदम खाँ ने जब रूपमती को अपनी प्रेयसी बनाना चाहा तब रूपमती ने विष खाकर बाजबहादुर के नाम पर जान दे दी और अपनी प्रेमकहानी को अमर कर दिया। रूपमती द्वारा रचित अनेक गीत और पद्य जनसाधारण में तब से प्रचलित हैं तथा अब तक मालवा के कई भागों में लोकगीतों के रूप में गाए जाते हैं।

 सन्दर्भ 

 इन्हें भी देखें 
 प्रेमकथा

 बाहरी कड़ियाँ 
 अमर प्रेम कहानी का साक्षी मांडू (वेबदुनिया)

श्रेणी:मालवा का इतिहास
श्रेणी:प्रेम-कथाएँ
उदय प्रताप सिंह

उदय प्रताप सिंह (अंग्रेजी: Uday Pratap Singh, जन्म: 1932, मैनपुरी) एक कवि, साहित्यकार तथा राजनेता हैं। उन्होंने उत्तर प्रदेश से वर्ष 2002-2008 के लिये समाजवादी पार्टी की ओर से राज्य सभा का प्रतिनिधित्व किया। , Rajya Sabha official website राज्य सभा में यद्यपि उनका कार्यकाल 2008 में समाप्त हो गया तथापि पूर्णत: स्वस्थ एवं सजग होने के बावजूद समाजवादी पार्टी ने उन्हें दुबारा राज्य सभा के लिये नामित नहीं किया। जबकि वे पार्टी के मुखिया मुलायम सिंह यादव के गुरु रह चुके उदय प्रताप सिंह जाति से यादव  हैं।

उदय प्रताप सिंह को उनकी बेवाक कविता के लिये आज भी कवि सम्मेलन के मंचों पर आदर के साथ बुलाया जाता है। साम्प्रदायिक सद्भाव पर उनका यह शेर श्रोता बार-बार सुनना पसन्द करते हैं:

न तेरा है न मेरा है ये हिन्दुस्तान सबका है। नहीं समझी गयी ये बात तो नुकसान सबका है॥

इसी प्रकार सत्तासीनों द्वारा शहीदों के प्रति बरती जा रही उदासीनता पर उनका यह आक्रोश उनके चेले भी बर्दाश्त नहीं कर पाते किन्तु उदय प्रताप सिंह उनके मुँह पर भी अपनी बात कहने से कभी नहीं चूकते:

कभी-कभी सोचा करता हूँ वे वेचारे छले गये हैं। जो फूलों का मौसम लाने की कोशिश में चले गये हैं॥

उदय प्रताप सिंह उत्तर प्रदेश हिन्दी संस्थान के कार्यकारी अध्यक्ष रह चुके हैं।

 संक्षिप्त परिचय 
उदय प्रताप सिंह का जन्म हिन्दी साहित्यकार सन्दर्भ कोशडॉ॰ गिरिराजशरण अग्रवाल एवं डॉ॰ मीना अग्रवाल हिन्दी साहित्यकार सन्दर्भ कोश (दूसरा भाग) 2006 पृष्ठ 47 हिन्दी साहित्य निकेतन, बिजनौर के अनुसार ग्राम गढिया छिनकौरा जिला मैनपुरी (उ०प्र०) में 1 सितम्बर 1932 को हुआ था जबकि राज्य सभा की आधिकारिक वेबसाइट , Rajya Sabha official website में उनकी जन्मतिथि 18 मई 1932 दी गयी है। अब कौन सी तिथि सही है, यह तो स्वयं उदय प्रताप सिंह ही बता सकते हैं। बहरहाल उनका जन्म सन् 1932 में हुआ था, यह निश्चित है।

उनकी माता पुष्पा यादव व पिता डॉ॰ हरिहर सिंह चौधरी थे। 20 मई 1958 को डॉ॰ चैतन्य यादव के साथ उनका विवाह हुआ। उनके एक बेटा व तीन बेटियाँ हैं। सूरीनाम में 1993 के विश्व हिन्दी सम्मेलन के प्रतिनिधि मण्डल का उन्होंने नेतृत्व किया। वे देश विदेश में पिछले पैंतालिस वर्षों से कवि सम्मेलनों में जाते रहे हैं और भाषायी एकता का मुद्दा उठाते रहे हैं।

 मुलायम सिंह यादव के गुरु 
1960 में करहल (मैनपुरी) के जैन इण्टर कॉलेज में वीर रस के विख्यात कवि दामोदर स्वरूप 'विद्रोही' ने अपनी प्रसिद्ध कविता दिल्ली की गद्दी सावधान! सुनायी जिस पर खूब तालियाँ बजीं। तभी यकायक पुलिस का एक दरोगा मंच पर चढ़ आया और विद्रोही जी को डाँटते हुए बोला-"बन्द करो ऐसी कवितायेँ जो सरकार के खिलाफ हैं।" उसी समय कसे (गठे) शरीर का एक लड़का बड़ी फुर्ती से मंच पर चढ़ा और उसने उस दरोगा को उठाकर पटक दिया।दामोदर स्वरूप 'विद्रोही' दीवार के साये में (आत्मकथा) 2005 गान्धी पुस्तकालय शाहजहाँपुर पृष्ठ 69 विद्रोही जी ने कवि सम्मेलन की अध्यक्षता कर रहे उदय प्रताप सिंह से पूछा-"ये नौजवान कौन है?" तो पता चला कि यह मुलायम सिंह यादव थे जो उस समय जैन इण्टर कॉलेज के छात्र थे और उदय प्रताप सिंह उनके गुरु हुआ करते थे।
 मानद उपाधि एवं सम्मान 
 पैरामारी बू विश्वविद्यालय सूरीनाम द्वारा आचार्य की मानद उपाधि
 डॉ॰ शिवमंगल सिंह सुमन सम्मान
 शायरे-यक़ज़हती सम्मान
 विद्रोही स्मृति सम्मान 
 मन्त्रीपद का विशेष दर्ज़ा 
उत्तर प्रदेश सरकार ने इसी साल सितम्बर में उदय प्रताप सिंह को उत्तर प्रदेश हिन्दी संस्थान का कार्यकारी अध्यक्ष नामित कर कैबिनेट मन्त्री का दर्जा दिया।

 सन्दर्भ 
9. ↑ उदय प्रताप सिंह का ब्‍लॉग

श्रेणी:कवि
श्रेणी:सांसद